Document ID: /roh_data/filtered/fineweb-2-filterrobots_roh.jsonl.gz/5072

Cuntents e satisfatgs po il directur dal festival da jazz, Christian Jott Jenny, guardar enavos sin ina ediziun da giubileum grategiada. Cun gronds nums, gie cun legendas, dal jazz mo era cun novs e giuvens nums èn ins vegnì da carmalar millis da visitaders a l’ediziun da giubileum.
Tour de charme
Ina ediziun che n’ha betg mo preschentà acts en il Dracula Club, il quartier principal dal festival. Cun il titel «Tour de charme» han ils organisaturs pruvà da purtar il fieu ch’è s’envidà en il Dracula Club viadora en auters lieus. Uschia ha Jamie Cullum carmalà e divertì in vast public a Muottas Muragl. Earth, Wind & Fire Experience da Al McKay han visità Poschiavo e Fazil Say ha sunà cun ses piano entamez il guaud da tais.
I vegn ad ir vinavant
Las emprimas ideas per il proxim festival, la 11avla ediziun, sgolan gia per il chau dal directur Christian Jott Jenny. Mo uss ha quai sco emprim ina giada num da far in zic pausa, laschar tschentar il giubileum, trair flad e lura cumenza tut puspè da l’entschatta.
RR actualitad 11:00